CELEX: 62019TB0627(01)
Language: et
Date: 2020-07-14 00:00:00
Title: Kohtuasi T-627/19: Üldkohtu 14. juuli 2020. aasta määrus – Shindler jt versus komisjon (Tegevusetus- ja tühistamishagi – Vabadusel, turvalisusel ja õigusel rajanev ala – Ühendkuningriigi liidust väljaastumine – Taotlus võtta vastu otsus, millega säilitataks teatavate Ühendkuningriigi kodanike Euroopa kodakondsus, ja otsus, millega võetaks mitmesuguseid meetmeid seoses Ühendkuningriigi kodanike õigustega – Komisjoni seisukohavõtt – Tegutsemise üleskutse puudumine – Keeldumine võtta vastu otsus, millega säilitataks teatavate Ühendkuningriigi kodanike Euroopa kodakondsus – Põhjendatud huvi puudumine – Ilmselgelt vastuvõetamatu hagi)

19.10.2020   
            
            
               ET
            
            
               Euroopa Liidu Teataja
            
            
               C 348/15
            
         
      Üldkohtu 14. juuli 2020. aasta määrus – Shindler jt versus komisjon
      (Kohtuasi T-627/19) (1)
      
      (Tegevusetus- ja tühistamishagi - Vabadusel, turvalisusel ja õigusel rajanev ala - Ühendkuningriigi liidust väljaastumine - Taotlus võtta vastu otsus, millega säilitataks teatavate Ühendkuningriigi kodanike Euroopa kodakondsus, ja otsus, millega võetaks mitmesuguseid meetmeid seoses Ühendkuningriigi kodanike õigustega - Komisjoni seisukohavõtt - Tegutsemise üleskutse puudumine - Keeldumine võtta vastu otsus, millega säilitataks teatavate Ühendkuningriigi kodanike Euroopa kodakondsus - Põhjendatud huvi puudumine - Ilmselgelt vastuvõetamatu hagi)
      (2020/C 348/22)
      Kohtumenetluse keel: prantsuse
      
         Pooled
      
      
         Hagejad: Harry Shindler (Porto d’Ascoli, Itaalia) ja teised viis hagejat, kelle nimed on esitatud kohtumääruse lisas (esindaja: advokaat J. Fouchet)
      
         Kostja: Euroopa Komisjon (esindajad: F. Erlbacher, C. Giolito ja E. Montaguti)
      
         Kostja toetuseks menetlusse astuja: Euroopa Liidu Nõukogu (esindajad: M. Bauer ja R. Meyer)
      
         Ese
      
      Esimene, ELTL artikli 265 alusel esitatud nõue on tuvastada, et komisjon on õigusvastaselt jätnud vastu võtmata esiteks otsuse, millega pärast Ühendkuningriigi liidust väljaastumist säilitataks teatavate selliste Ühendkuningriigi kodanike Euroopa kodakondsus, kellel ei ole sel hetkel liidu liikmesriigi kodakondsust, ja seda olenemata sellest, kas on sõlmitud leping, milles on kindlaks määratud väljaastumise kord, ning teiseks otsuse, mis käsitleks nende kodanike õigustega seotud mitmesuguseid meetmeid juhuks, kui väljaastumine toimub lepingut sõlmimata, ning teine, ELTL artikli 263 alusel esitatud nõue on tühistada komisjoni 11. septembri 2019. aasta kiri, millega keelduti tegemast otsust nende kodanike Euroopa kodakondsuse säilitamise kohta.
      
         Resolutsioon
      
      
                  1.
               
               
                  Jätta hagi rahuldamata.
               
            
                  2.
               
               
                  Mõista kohtukulud, sealhulgas ajutiste meetmete kohaldamise menetluse kulud välja Harry Shindlerilt ja teistelt hagejatelt, kelle nimed on esitatud lisas.
               
            
                  3.
               
               
                  Jätta Euroopa Liidu Nõukogu kohtukulud tema enda kanda.
               
            
         (1)  ELT C 383, 11.11.2019.